Foreldrafélag hefur verið starfandi í báðum húsum frá upphafi og var sameinað í eitt félag við sameiningu skólanna . Það hefur unnið með skólanum að velferð og hagsmunum nemenda og styrkt skólann í hvívetna . Félagið er með fasta viðburði í skólastarfinu , s.s. jólaföndur , friðargöngu , páskabingó , vorhátíð og leikhúsferðir fyrir nemendur og foreldra . Einnig hefur félagið í samvinnu við skólann fengið fyrirlesara á fundi og styrkt skólann með gjöfum . Stjórn foreldrafélags er ýmist kosin að vori eða strax að hausti og er skipuð fimm foreldrum og jafn mörgum varamönnum . Jafnframt eru tveir bekkjarfulltrúar í hverjum bekk sem vinna með umsjónarkennurum að félagslegu uppeldi nemenda . Einnig vinna þeir að því að efla kynni foreldra og skipuleggja vinahópa . Stjórn foreldrafélagsins sér um skipulagningu foreldrarölts . Samskipti heimila og skóla Starfsmenn Vættaskóla leggja áherslu á gott samstarf við foreldra um veru barna í skólanum . Gagnkvæm og virk upplýsingagjöf milli starfsfólks og heimila stuðlar að gagnkvæmu trausti . Miklu varðar að foreldrar upplýsi starfsmenn skólans um atriði sem geta haft áhrif á líðan barnsins í skólanum ( viðburðir , lyf , veikindi eða önnur áföll ) . Lögð er áhersla á reglulegar upplýsingar um námsframvindu og líðan frá skóla til heimilis en einnig nána samvinnu um úrlausn vandamála sem koma upp . Foreldrum er boðið að koma í skólann bæði til að fræðast og til að bera upp erindi og spurningar á fundum eða í viðtölum og einnig til að skemmta sér með börnum sínum , vera á sýningum með þeim eða til að fræðast af þeim um skólastarfið . Foreldrar geta óskað eftir viðtölum við kennara og einnig eru höfð samskipti með tölvupósti , fundum , og í gegnum skráningarkerfi skólans mentor.is og heimasíðu hans . Markmið Að tryggja hagsmuni og velferð nemenda og tryggja gagnkvæmt traust og virðingu milli skóla og skólaforeldra . Mikilvægt er að samræmi sé í gildum og væntingum heima fyrir og í skólanum .